Document ID: /roh_data/filtered/fineweb-2-filterrobots_roh.jsonl.gz/41692

Persunalisescha tes navigatur Firefox
Designs da Firefox ta permettan da midar l'apparientscha da tes navigatur. Els defineschan il schema da colurs per menus dal navigatur e paginas dal sistem da Firefox e pon perfin agiuntar in maletg en il fund davos da tia trav d'utensils da Firefox.
Firefox ha in design dal sistem predefinì ed ultra da quai variaziuns cleras, stgiras e da pliras colurs.
Ti chattas ulteriurs designs persunalisads gratuits sin addons.mozilla.org. Svutra en ils designs cun las meglras valitaziuns, da trend ed ils pli recumandads. U tschertga designs tenor categorias, tranter auter musica, stagiun, sport e natira. Creescha tia experientscha tenor tes gust. Animals gnocs, robots maligns, bellas cuntradas – i dat millis pussaivladads per far tes agen Firefox.